### Beslutning

Anbefales.

### Sagsfremstilling

## Resume og sagens baggrund

Kommunalbestyrelsen har den 24. april 2024 godkendt selskabsgørelsen af aktiviteter i affalds- og energiselskabet ARGO. Som en del af godkendelsen i kommunalbestyrelsen blev ændrede vedtægter og tillæg til vedtægter for ARGO I/S godkendt. Ankestyrelsen godkendte den 7. november 2024 stiftelsen af selskaberne, under forudsætning af at der efterfølgende blev foretaget mindre ændringer i de fremsendte vedtægter for ARGO I/S og tillæg til vedtægter for ARGO I/S. Vedtægter og tillæg til vedtægter er på denne baggrund revideret og forhåndsgodkendt af Ankestyrelsen og skal nu godkendes af Kommunalbestyrelsen.

## Indstillinger

Direktøren indstiller, at:

1. De reviderede udkast til vedtægter for ARGO I/S af 30. november 2024 og tillægsudkast af 30. november 2024 godkendes.
2. Det besluttes, at generalforsamlingen for ARGO I/S vil have de beføjelser, som fremgår af Ankestyrelsens bemærkninger, indtil endelig godkendelse foreligger.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Conny Kjeldsen af ARGO er en udmøntning af de politiske aftaler og den nationale lovgivning for affaldssektoren. Selskabsgørelsen er blevet forberedt i en dialog mellem ARGO og ejerkommunerne i løbet af 2023 og foråret 2024. Kommunalbestyrelsen har den 24. april 2024 godkendt selskabsgørelsen.

Ankestyrelsen har den 7. november 2024 godkendt stiftelsen af selskaberne i [adresse]. Ankestyrelsen havde dog en række mindre bemærkninger til vedtægter og tillæg til vedtægter. Ankestyrelsens bemærkninger vedrørte ikke selve stiftelsen af selskaberne, som blev stiftet den 10. december 2024 som planlagt.

ARGO har været i dialog med Ankestyrelsen om de ønskede ændringer i vedtægterne og tillæg til vedtægter.

Efterfølgende har Ankestyrelsen den 29. november 2024 forhåndsgodkendt reviderede vedtægter og tillæg til vedtægter, som efterfølgende er blevet endeligt revideret den 30. november 2024. Ændringerne i vedtægterne indebærer flytning af bestemmelser fra tillæg til vedtægter til vedtægter samt en præcisering af generalforsamlingernes rolle. Ændringerne har ikke direkte betydning for ejerkommunerne.

Ændringer i vedtægter og tillæg til vedtægter blev godkendt af ARGO's bestyrelse den 10. december 2024.

Ændringer som følge af Ankestyrelsens bemærkninger i afgørelserne fra den 7. november og 29. november 2024

Bestemmelser, der flyttes fra tillæg til vedtægter til vedtægter:

* Punkt 1 i tillæg til vedtægter (bestemmelser om generalforsamlingen) og punkt 2.5 i tillæg til vedtægter (bestemmelser om kompetenceoverdragelse af forbrændingsegnet affald) flyttes fra tillæg til vedtægter til ARGO I/S' vedtægt.  Der er alene tale om flytning af bestemmelserne fra tillægget til vedtægterne med deraf følgende konsekvensrettelser.
* Det vil til punkt 6.6 i vedtægterne blive tilføjet, at budgettet for ARGO I/S godkendes endeligt på den ordinære generalforsamling i ARGO I/S.
* Til punkt 9 og 10 i ARGO I/S' vedtægter vil det blive tilføjet, at godkendelse af årsregnskabet, budget og valg af revisor endeligt vedtages på generalforsamlingen.

[Udkast til vedtægter for ARGO I/S](https://kak.fujitsuedoc.dk:2002/AgendaWeb/GetFile.aspx?AID=755aca2a-1ad5-478c-b42d-443e5e65d82d) (Bilag 1) og u[dkast til tillæg til vedtægter for ARGO I/S](https://kak.fujitsuedoc.dk:2002/AgendaWeb/GetFile.aspx?Paul Krogh=a9bb7e03-20db-4ca2-b5cb-af865dc5aafc) (Bilag 2) er begge udarbejdet på baggrund af Ankestyrelsens afgørelse af 7. november 2024 (Bilag 3). Ændringerne i vedtægerne og tillæg til vedtægerne er markeret i bilagene. Elementer i udkast til vedtægter og tillæg til vedtægter markeret med grå er bestemmelser, som ikke er ændret, men som er flyttet som følge af Ankestyrelsens bemærkninger. Elementer markeret med gul er ændringer, som er foretaget på baggrund af Ankestyrelsens bemærkninger.

Ankestyrelsen har forhåndsgodkendt udkastet til [vedtægter](https://kak.fujitsuedoc.dk:2002/AgendaWeb/GetFile.aspx?AID=755aca2a-1ad5-478c-b42d-443e5e65d82d) og [tillæg til vedtægter](https://kak.fujitsuedoc.dk:2002/AgendaWeb/GetFile.aspx?Paul Krogh=a9bb7e03-20db-4ca2-b5cb-af865dc5aafc)[for ARGO I/S](https://kak.fujitsuedoc.dk:2002/AgendaWeb/GetFile.aspx?AID=755aca2a-1ad5-478c-b42d-443e5e65d82d). Ankestyrelsens forhåndsgodkendelse af 29. november 2024 kan ses i Bilag 4.

## Økonomiske konsekvenser

Ingen.